**Referat fra ordinær generalforsamling 2024**

**Grundejerforeningen Vestergårdsparken**

**Mandag den 19. februar 2024 kl. 19.00**

**1) Valg af dirigent**Referat: Fremmødte stemmeberettigede: 13

Jens Harboe blev valgt som dirigent.

**2) Formandens beretning**Referat: 2023 har været et roligt.
Der er blevet rettet fliser op ved Firkløvervej 77. Ved Firkløvervej 6a har Colas udbedret efter entreprenørarbejde, der ikke har reetableret efter gravearbejde. Der er tømt rendestensrist for sand ved Lupinvej 37.
Vedligehold, reparation og snerydning på stamvejene er kommunens ansvar. På stikvejene er det grundejernes ansvar. Der har, for en del år tilbage, været drøftet, om der, gennem Grundejerforeningen, skulle betales for snerydning på stikvejene. Dette var der ikke opbakning til dengang, og der er ikke indkommet forslag om det til denne Generalforsamling.

**3) Regnskab**Referat: Hele regnskabet for 2023 kan se på hjemmesiden: gf-vestergaardsparken.dk.

*Grundejerforeningens konto*

*Indtægter i alt: 73.500 kr.*

*Udgifter i alt: 61.967 kr.*

*Indestående på konto: 11.532 kr.*

*Administrationsudgifter steget pga. udgifter til Nem-konto: 238 kr./kvartal*

*Vejkonto*

*Indtægter: 33.181 kr.*

*Udgifter: 2.012 kr.*

*Indestående på konto: 298.757 kr.*

*Regnskabet blev godkendt.*

**4) Indkomne forslag.**

Referat: Ingen forslag indkommet rettidigt

**5) Fremlæggelse af budget**

Referat: Der er budgetteret med samme kontingent som sidste år. Som sædvanligt, bortset fra 2022, overføres der 30.500 kr. til vejkontoen fra Grundejerforeningens driftskonto.

Budgettet blev godkendt.

**6) Fastsættelse af kontingent incl. bidrag til vejfond**

Referat: Kontingent blev fastholdt på de nuværende 600 kr.
Der var en drøftelse om at hæve kontingentet til fx. 800 eller 1.000 kr. for at kunne overføre flere penge til vejkontoen. Formålet skulle være, at det tidligere blev muligt at renovere de stikvejene, der trænger til vedligehold - særligt ved Firkløvervej, efter mange dårlige reparationer.
På Generalforsamlingen blev det besluttet, at Bestyrelsen til næste års Generalforsamling foreslår en kontingentforhøjelse. Så kan der i mellemtiden indhentes et tilbud på reparation af stikveje, så vi ved, hvor meget udgifterne vil løbe op i.

**7) Valg i henhold til § 13 i vedtægterne**

a) Valg af 3 bestyrelsesmedlemmer for 2 år.

På valg er: Conni Nielsen, Martin Hjerrild og Bent Winther
Referat: Valgt blev Conni Nielsen, Martin Hjerrild og Bent Winther

b) Valg af 2 suppleanter for ét år.

På valg er: Camilla Jørgensen og Hejar Dashti
Referat: Camilla Jørgensen og Christian Kirckhoff Müller

c) Valg af én revisor for 2 år.

På valg er: Jens Harboe
Referat: Jens Harboe

 d) Valg af revisorsuppleant for 1 år.

 På valg er: Hejar Dashti
 Referat: Christian Kirckhoff Müller.

e) Valg af eventuelt udvalg.

 Referat: Ingen udvalg nedsat.

**8) Eventuelt**

Referat: Der blev drøftet parkering ved Guldhammers, hvor der særligt fredag aften holder mange biler, og det kan give farlige trafiksituationer. Opsætning af skilte og tilsyn blev vendt, men der blev ikke besluttet noget. Nogle få naboer oplever lugtgener fra stedet, men Guldhammers har opsat højere skorsten, og umiddelbart kan der ikke gøres mere fra kommunens side.

Der er flere fyldte rendestensriste, hvor der ligger mange blade og andet. Her opfordres vi alle til at holde øje, og holde ristene fri. Rendestensristene skal ligge lavt i vejniveau.

Henriette Petersen
Sekretær